laion/Wikipedia-Exotic huggingface dataset:
Aaspere mõisa park

Aaspere mõisa park on Lääne-Viru maakonnas Haljala vallas Aaspere külas asuv endisaegse Aaspere mõisa park. Park on arvele võetud kultuurimälestisena. Pargi suurus on 24,1 ha. Pargis asub Aaspere mõisa pargirotundi vundament, mis on arvele võetud kultuurimälestisena. Aaspere mõisa park kultuurimälestiste riiklikus registris (vaadatud 04.05.2015) Aaspere mõisa park kultuurimälestiste riiklikus registris (vaadatud 04.05.2015) Aaspere mõisa park kultuurimälestiste riiklikus registris Aaspere mõisa pargirotundi vundament kultuurimälestiste riiklikus registris
Ilona Smuškina

Ilona Smuškina (ka Ilana Smuškina; neiupõlvenimega Ilona Beljaikina; sündinud 20. novembril 1948 Pärnus) on Eesti raamatukogundustegelane. 1974. aastal lõpetas ta Tallinna Pedagoogilise Instituudi filoloogiateaduskonna saksa keele õpetaja erialal. Aastatel 1974–2016 töötas ta Tartu Ülikooli Raamatukogus, kus ta on olnud ideelise kasvatustöö osakonna juhataja (alates 1983), giid, suhtekorralduse peaspetsialist ja turundusjuht. 2010–2019 oli Smuškina ka MTÜ Kirjandusfestival Prima Vista juhatuse esimees ning on Tartu juudi kogukonna esinaine. 1998 Tartu Ülikooli Raamatukogu aastapreemia videofilmi "Hortus Secretorum in Bibliotheca Tartuensis" eest 2003 Tartu Ülikooli Raamatukogu aastapreemia projektide "Ööraamatukogu" ja "UTLIB. MARKET 02" idee ja teostuse eest 2004 Tartu Ülikooli medal 2004 Tartu Ülikooli Raamatukogu Aasta Tegija kirjandusfestivali Prima Vista eduka korraldamise eest 2008 Tartu Ülikooli Raamatukogu aastapreemia TÜR 206. aastapäeva puhul 2008 Tartu Ülikooli tänukiri 60. sünnipäeva puhul 2009 Tartu Ülikooli Raamatukogu teenetemärk 2012 Tartu Ülikooli aumärk 2015 Tartu medal "Tartu Ülikooli medali kavalerid". Tartu Ülikool. Vaadatud 5.12.2022. "Tartu Ülikooli aumärgi kavalerid". Tartu Ülikool. Vaadatud 8.12.2022.
Aparallactus capensis

Aparallactus capensis on Lamprophiidae sugukonna maoliik. Maoliigil Aparallactus capensis liigitatakse roomajate andmebaasis järgmised alamliigid: Aparallactus capensis bocagei Boulenger, 1895 Aparallactus capensis capensis Smith, 1849 Aparallactus capensis luebberti Sternfeld, 1910 Aparallactus capensis punctatolineatus Boulenger, 1895. Neid võib kohata roomamas Lõuna-Aafrika Vabariigis, Svaasimaal, Botswanas, Namiibias, Angolas, Zimbabwes, Mosambiigis, Kongo Demokraatlikus Vabariigis, Malawis, Tansaanias ja Sambias. Van Wallach, Kenneth L. Williams, Jeff Boundy, "Snakes of the World: A Catalogue of Living and Extinct Species", 22. aprill 2014, lk 46, CRC Press, Google'i raamatu veebiversioon (vaadatud 4.05.2015) (inglise keeles) Aparallactus capensis SMITH, 1849, Roomajate andmebaasi veebiversioon (vaadatud 4.05.2015)(inglise keeles) Aparallactus capensis SMITH, 1849, Roomajate andmebaasi veebiversioon (vaadatud 4.05.2015)(inglise keeles) Selles artiklis on kasutatud prantsuskeelset artiklit fr:Aparallactus capensis seisuga 4.05.2015.
Marbella

Marbella [maɾˈβeʝa] on linn Hispaanias Andaluusias Málaga provintsis Vahemere kaldal Costa del Solis – Päikeserannikul. Marbella on tuntud kuurortlinn, eriti põhjaeurooplaste seas. Eestis on Marbella tuntuks saanud Eesti ärimeeste ja allmaailmategelaste puhkuse- ja elukohana.[viide?] Ka 1960. ja 1970. aastatel oli see linn Euroopa allilmategelaste seas populaarne. Paljud Suurbritannia kurjategijad põgenesid 1960. ja 1970. aastatel Marbellasse,[viide?] kuna Suurbritannia ja Hispaania vahel puudus Franco ajal raskendatud suhete tõttu Gibraltari küsimuses väljaandmislepe. Sealt pärinebki Costa del Soli hüüdnimi "Costa del Crime". Marbella ümbruses on palju golfiväljakuid. Marbella linnavalitsuse taotluse tõttu trahvitakse avalikes kohtades särgita jalakäijaid 120–500 euroga, rannaalas viibijatele on erandite tegemine lubatud. Marbellal on hea maantee- ja bussiühendus Algecirase ja Málagaga. Lähim lennujaam asub Málagas. Elanike arv on 116 200 (2004). Väljakaevamistel on Malaga alal leitud inimtegevuse jälgi juba paleoliitikumist ja neoliitikumist, samuti foiniiklaste ja kartaagolaste ajast. Rooma ajal oli linna nimeks Salduba. Sajandeid kuulus linn muhameedlastele, kes ehitasid sinna müüridega ümbritsetud kindluse. Sellest ajast pärineb ka linna nimi (Marbil-la). Kristlased vallutasid Marbella rekonkista käigus 1485. Municipal Register of Spain of 2023 Martin Raud (12. juuli 2017). "Reisiuudised". Eesti Ekspress. Originaali arhiivikoopia seisuga 12. juuli 2017. Marbella koduleht Virtuaalne ringkäik Marbellas Iga aasta juuni alguspoolel peetakse nädalane festival linna kaitsepühaku püha Barnabasi auks – Feria de San Bernabé Marbella postkontori välissein
Spaatel

Spaatel on ühe- või kaheotsaline labidake ehk lapits, mida kasutatakse töövahendina pulbrite ja salvide segamiseks ning tõstmiseks, tortide-kookide valmistamisel nende tõstmiseks või dekoreerimisel kreemide silumiseks, keele allasurumiseks kurgu vaatlemisel, sitkete vanade lakkide, liimijääkide, vaippõrandate, plaadiliimi ja aluspõranda kattekihtide eemaldamiseks. Spaatel on tavaliselt mõnikümmend sentimeetrit pikk.
Matsumoto

Matsumoto (jaapani 松本, haldusüksusena 松本市 Matsumoto-shi) on linn Jaapanis Nagano prefektuuris. Elanike arv on 242 000 (2015). Linnas asub üks kuulsamaid Jaapani losse, Matsumoto loss. Seal asub ka Kaichi koolimuuseum. Linnas on ka palju kuumaveeallikaid (onsen). 2005 liideti linnaga 4 küla ja 2010 Hata linn. Matsumoto loss Endine Kaichi koolimaja Matsumoto raudteejaam 毎月人口異動調査／長野県, vaadatud 31.03.2021. Matsumoto koduleht
Ernst Johann von Münnich

Ernst Johann von Münnich (30. detsember 1707 – 21. jaanuar 1788 Peterburi) oli Venemaa diplomaat, salanõunik ja memuaarikirjanik ning Luunja ja Mooste mõisnik. Ta sündis tulevase kindralfeldmarssal Münnichi pojana. Ta immigreerus Venemaa Keisririiki 13-aastaselt. Ta õppis Riias ja Genfis. 1727. aastast töötas ta Välisasjade kolleegiumis.
Aparallactus guentheri

Aparallactus guentheri on Lamprophiidae sugukonna maoliik. Neid võib kohata roomamas Angolas, Keenias, Malawis, Mosambiigis, Tansaanias, Sambias ja Zimbabwes. Van Wallach, Kenneth L. Williams, Jeff Boundy, "Snakes of the World: A Catalogue of Living and Extinct Species", 22. aprill 2014, lk 46–47, CRC Press, Google'i raamatu veebiversioon (vaadatud 4.05.2015) (inglise keeles) Aparallactus guentheri BOULENGER, 1895, Roomajate andmebaasi veebiversioon (vaadatud 4.05.2015)(inglise keeles) Aparallactus guentheri, ADW, veebiversioon (vaadatud 4.05.2015)(inglise keeles) The Annals and magazine of natural history; zoology, botany, and geology 6. seeria, 16. köide, lk 172, 1895 Selles artiklis on kasutatud prantsuskeelset artiklit fr:Aparallactus guentheri seisuga 4.05.2015.
MTÜ Kirjandusfestival Prima Vista

MTÜ Kirjandusfestival Prima Vista on Tartu mittetulundusühing, mis korraldab kirjandusfestivali Prima Vista. MTÜ on asutatud 2006. aastal. Selle juhatuse esimehed on olnud aastatel 2006–2019 Ilona Smuškina, 2019–2020 Annika Aas ning 2020-2023 Krista Aru.
Ruth Alaküla

Ruth Alaküla (sündinud 16. aprillil 1957 Tallinnas) on eesti teleajakirjanik. Lõpetas Tallinna Muusikakeskkooli ja Tallinna Riikliku Konservatooriumi professor Bruno Luki klaveriklassi pianisti ja kontsertmeistrina. 1991. aastast töötab Eesti Televisioonis kultuuri- ja muusikasaadete toimetaja ja saatejuhina. Olnud ETV muusikasaadete sarja "Muusikaelu" saatejuht ning "MI" autor ja toimetaja. Dokumentaalfilmi "Laulutaadi hümnid" (2008) produtsent ja stsenarist ning dokumentaalfilmi "Sündinud tantsule" (2010) produtsent ja toimetaja. Tema ema oli pianist Vaike Vahi, isa Kaljo Alaküla oli lendur, vabadusvõitleja, majandijuht ja ettevõtja. Kadri Inselberg. Toimetamine avalik-õiguslikus televisioonis ETV näitel. Bakalaureusetöö. Tartu Ülikool, 2010 Eesti Filmi Andmebaas. Ruth Alaküla Ardo Kaljuvee. Ruth Alaküla (50). Eesti Päevaleht, 14.04.2007 ERR arhiiv.MI Ruth Alaküla foto ERR arhiivis (fotograaf Ülo Josing), 2012
Amblyodipsas polylepis

Amblyodipsas polylepis on Lamprophiidae sugukonna maoliik. Maoliigil Amblyodipsas polylepis liigitatakse roomajate andmebaasis järgmised alamliigid: Amblyodipsas polylepis polylepis (Bocage, 1873) Amblyodipsas polylepis hildebrandtii (Peters, 1877). Neid võib kohata roomamas Lõuna-Aafrika Vabariigis, Angolas, Botswanas, Keenias, Malawis, Mosambiigis, Namiibias, Kongo Demokraatlikus Vabariigis, Somaalias, Tansaanias, Sambias ja Zimbabwes. Van Wallach, Kenneth L. Williams, Jeff Boundy, "Snakes of the World: A Catalogue of Living and Extinct Species", 22. aprill 2014, lk 26, CRC Press, Google'i raamatu veebiversioon (vaadatud 4.05.2015) (inglise keeles) Amblyodipsas polylepis (BOCAGE, 1873), Roomajate andmebaasi veebiversioon (vaadatud 4.05.2015)(inglise keeles) Selles artiklis on kasutatud prantsuskeelset artiklit fr:Amblyodipsas polylepis seisuga 4.05.2015.
Must Aafrika

Must Aafrika ehk Sahara-tagune Aafrika ehk Saharast lõunasse jääv Aafrika (ka Sahara-alune Aafrika) on regioon, mis hõlmab Aafrika mandri seda osa, mis jääb Põhja-Aafrikas asuvast Sahara kõrbest lõunasse. Mauritaania Senegal Guinea Sierra Leone Mali Libeeria Burkina Faso Elevandiluurannik Ghana Togo Benin Niger Nigeeria Kamerun Tšaad Kesk-Aafrika Vabariik Gabon Kongo Vabariik Lõuna-Sudaan Eritrea Djibouti Etioopia Somaalia Keenia Tansaania Kongo Demokraatlik Vabariik Burundi Rwanda Uganda Sambia Angola Namiibia Botswana Zimbabwe Mosambiik Lõuna-Aafrika Vabariik Madagaskar Malawi Lääne-Aafrika Riikide Majandusühendus Kesk-Aafrika Ida-Aafrika Lõuna-Aafrika Põhja-Aafrika "Composition of macro geographical (continental) regions, geographical sub-regions, and selected economic and other groupings". United Nations Statistics Division. 11. veebruar 2013. Vaadatud 20. juuli 2013. "The designation sub-Saharan Africa is commonly used to indicate all of Africa except northern Africa, with the Sudan included in sub-Saharan Africa." Sub-Saharan Africa Sub-Saharan Africa Mart Nutt, Aafrika – kirevus ühtsuses, Diplomaatia, nr 70, juuni 2009 Pille Ivask, Sahara-taguse Aafrika majandus kiratseb, 14. aprill 2015 Selles artiklis on kasutatud aafrikakeelset artiklit af:Sub-Sahara Afrika seisuga 4.05.2015.
Duberria shirana

Duberria shirana on Lamprophiidae sugukonna maoliik. Neid võib kohata roomamas Sambias, Tansaanias, Malawis, Burundis ja Kongo Demokraatlikus Vabariigis. Duberria shirana (BOULENGER, 1894), Roomajate andmebaasi veebiversioon (vaadatud 4.05.2015)(inglise keeles) Selles artiklis on kasutatud prantsuskeelset artiklit fr:Duberria shirana seisuga 4.05.2015.
Oleviste Maarja kabel

Oleviste Maarja kabel on eraldi altariga juurdeehitis Tallinna Oleviste kiriku kooriruumi kõrval. Kabelit on esimest korda mainitud 1404. aastal, ent pikihoone uuendamise tõttu kabel lammutati. Uus kabel ehitati 1513–1523. Hans Pawelsi kenotaaf "Arhiivikoopia". Originaali arhiivikoopia seisuga 5. mai 2015. Vaadatud 4. mail 2015.{{netiviide}}: CS1 hooldus: arhiivikoopia kasutusel pealkirjana (link)
Lilli kivi

Lilli kivi (ka Lilli rändrahn, Mihkli talu rändrahn) on Harju maakonnas Anija vallas Lilli külas asuv endisaegne kultuskivi. Kivi on arvele võetud kultuurimälestisena. Lilli kivist u 140 m põhja pool asub teine kultuurimälestisena arvele võetud kultuskivi (registrinumber 17396). Lilli kivi kultuurimälestiste riiklikus registris (vaadatud 04.05.2015) Lilli kivi kultuurimälestiste riiklikus registris
Eesti Kirjanduse Teabekeskus

Eesti Kirjanduse Teabekeskus (ELIC, Estonian Literature Centre) on mittetulundusühing, mille asutasid 2001. aastal Kirjanike Liit ja Eesti Kirjastuste Liit eesmärgiga luua eesti kirjandusele laiemat kõlapinda väljaspool Eestit. Keskuse tegevust rahastab Eesti Kultuuriministeerium. Keskus on sõltumatu kirjandusagentuur, kes töötab selle nimel, et võimalikult palju võimalikult head eesti kirjandust ilmuks väljaspool Eestit võimalikult heas tõlkes. Keskus loob ja arendab suhteid väliskirjastajatega, koolitab eesti kirjanduse tõlkijaid ja hoiab neid kursis eesti kirjanduses toimuvaga, lähetab eesti kirjanikke välisfestivalidele ja valmistab ning levitab teabematerjale eesti kirjanduse kohta. Eestis korraldab keskus regulaarselt eesti kirjanduse tõlkijate tööseminare ja luuletõlke meistriklasse. Keskus töötab rahvusvahelistel raamatumessidel (Frankfurdi raamatumess, Londoni raamatumess, Göteborgi raamatumess jt). Keskus on loonud eesti kirjanikke ja nende loomingut tutvustava ingliskeelse veebilehe www.estlit.ee, mis on suunatud eeskätt väliskirjastajatele, aga ka teistele eesti kirjanduse huvilistele. Lisaks autoriprofiilidele leiab siit teavet eesti kirjanduse tõlkijate kohta. Veebilehe kaudu pääseb ka pidevalt täienevasse eesti kirjanduse tõlgete andmebaasi. Eesti Kirjanduse Teabekeskuse koduleht (inglise keeles)
Katerõnivka (täpsustus)

Katerõnivka on kohanimi. Katerõnivka, alev Ukrainas Luhanski oblastis Katerõnivka, küla Ukrainas Luhanski oblastis Krasnodoni rajoonis Katerõnivka, küla Ukrainas Luhanski oblastis Popasna rajoonis
Katerõnivka (Popasna rajoon)

Katerõnivka on küla Ukrainas Luhanski oblastis Popasna rajoonis. Küla asutati 1900. aastal. Katerõnivka asub 186 meetri kõrgusel merepinnast. 2001. aasta rahvaloenduse andmeil elas asulas 484 inimest, kellest 74,38% märkis emakeeleks ukraina ja 25% vene keele; asustustihedus keskmiselt 271 inimest ruutkilomeetri kohta. Donbassi sõja ajal, 2015. aasta 3. mai pealelõunal hukkus küla lähistel kaks Ukraina sõjaväelast, kolm valitsusvägede võitlejat sai haavata. 19. mail 2015 toimunud lahingus hukkus kolm valitsusvägede võitlejat, kuus sai haavata. Samal päeval, umbes kella 18:30 ajal sõitis lõhkekehale valitsusvägede soomuk, kaks võitlejat hukkus, kolm sai haavata. "Розподіл населення за рідною мовою на ukrcensus.gov.ua". Originaali arhiivikoopia seisuga 31. juuli 2014. Vaadatud 4. mail 2015. "Біля Катеринівки підірвалася українська БРДМ. Є загиблі військові" (ukraina). Gennadi Moskal. 4. mai 2014. Originaali arhiivikoopia seisuga 7. mai 2015. Vaadatud 4. mail 2015. "Two Ukrainian Soldiers Killed By Land Mine In Luhansk". Vabadusraadio. 4. mai 2015. "Генштаб: В бою под Катериновкой погибли трое и ранены шесть военных". UNIAN. 19. mai 2015, 23:38. Vaadatud 2. mail 2015. "Под Катериновкой на фугасе подорвалась БРДМ с военными: погибли двое бойцов, еще трое получили ранения, - МВД". Infovastupanu. 20. mai 2015. Vaadatud 20. mail 2015. 4. mai 2015, 12:30. Infovastupanu. Боевики подорвали фугас под БРДМ – двое бойцов погибли (vene keeles)
Sož

Sož (vene, valgevene ja ukraina keeles Сож) on jõgi Euroopas. Algab Smolenski kõrgustikult. Voolab valdavalt lõunasse. Suubub vasakult Dneprisse (Kiievi veehoidlasse). Jõe pikkus on 648 km, valgla 42 100 km².
Nasima Razmyar

Nasima Razmyar (sündinud 13. septembril 1984 Kabulis) on Afganistani päritolu Soome poliitik. 2015–2017 oli ta Eduskunna liige. Ta valiti uuesti Eduskunna liikmeks 2023. aasta valimistel. Razmyar migreerus Soome kaheksa-aastaselt. Ta lõpetas Töölö Ühiskooli 2004. aastal. Ta on õppinud avatud ülikoolis riigiteadusi. Ta on töötanud pagulasorganisatsioonides ja Eduskunna sotsiaaldemokraatide fraktsiooni pressisekretärina. Ta on Soome Sotsiaaldemokraatliku Partei liige. 2011. aasta Soome parlamendivalimistel sai ta 4295 häält, kuid valituks ei osutunud. 2012. aasta kohalike omavalitsuste volikogude valimistel valiti ta 1671 häälega Helsingi linnavolikokku. 2014. aasta Euroopa Parlamendi valimistel sai ta 12 312 häält. 2015. aasta Soome parlamendivalimistel osutus ta 5156 häälega valituks. 2017. aastast on ta Helsingi abilinnapea. 2010. aastal valiti ta aasta pagulasnaiseks. Ta osales 2010. aastal telesaates "Tanssii tähtien kanssa". Razmyar oskab dari, soome, rootsi, inglise ja vene keelt. "Arhiivikoopia". Originaali arhiivikoopia seisuga 19. aprill 2015. Vaadatud 4. mail 2015.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 19. detsember 2015. Vaadatud 4. mail 2015.{{netiviide}}: CS1 hooldus: arhiivikoopia kasutusel pealkirjana (link) http://nasima.fi/
Justinas Karosas

Justinas Karosas (7. september 1937 Sangrūda – 6. juuni 2012 Vilnius) oli leedu marksistlik filosoof, poliitik. Ta oli alates 1992. aastast Leedu seimi liige. 15. märtsil 2006 anti talle Maarjamaa Risti II klassi teenetemärk, tunnustades tema tööd Eesti-Leedu suhete edendajana ja Leedu seimi liikmena. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 02.05.2015)
Lihula raudteejaam

Lihula raudteejaam oli raudteejaam Läänemaal Lihulas Rapla–Virtsu raudteel. Jaam asus Rapla raudteejaamast 72,4 km kaugusel. Lihula naaberjaam Rapla suunal oli Kirbla (pooljaam) ja Virtsu suunal Tuudi raudteejaam. Lihula jaam oli üks raudteeliini suuremaid. Lihula funktsionalistlikus stiilis jaamahoone valmis 1935. aastal Hendrik Otlooti projekti järgi. Silikaattellistest kahekorruseline hoone on ristkülikulise põhiplaaniga ja madala kelpkatusega. Jaamahoone suleti pärast Rapla–Virtsu raudteeliikluse sulgemist 1968. aastal. Hiljem on hoone olnud kasutusel elamuna. Kitsarööpmeline raudtee Eestis Rapla–Virtsu raudtee Eesti kitsarööpmelised raudteed Lihula raudteejaam • XX sajandi arhitektuur • Kultuurimälestiste riiklik register Välja, Leele (2012). 20. sajandi Eesti raudteejaamad. Alusuuring (PDF). Tallinn: Kultuurimälestiste riiklik register. Lk 86. Vaadatud 22.10.2022. Galerii: raudteenostalgitsejad vallutasid Lihula jaamahoone; Lääne Elu, 29.05.2018 Nurin jaamahoone puuduse üle; Lääne Teataja, 18 okt. 1933 (DIGAR) FOTO: Lihula jaam aastal 1961 - Baltic Trains Picture Gallery YouTube'i video: Viimane kitsarööpmeline rong Kui rong veel Virtsu viis…; tehnikamaailm.ee
Olivier Chastel

Olivier Chastel (sündinud 22. novembril 1964 Liège'is) on Belgia poliitik. Ta on olnud Belgia välisasjade riigisekretär. 10. juunil 2008 anti talle Maarjamaa Risti I klassi teenetemärk, tunnustades tema tööd Belgia välisasjade riigisekretärina. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 02.05.2015)
Paweł Adamowicz

Paweł Bogdan Adamowicz (2. november 1965 Gdańsk – 14. jaanuar 2019 Gdańsk) oli Poola poliitik. Ta oli 1998. aastast surmani Gdański linnapea. 18. märtsil 2014 anti talle Maarjamaa Risti III klassi teenetemärk, tunnustades tema tööd Gdański linnapeana. 13. jaanuaril 2019 pussitati teda heategevusüritusel Gdańskis ja ta viidi kriitilises seisundis haiglasse, kus ta järgmisel päeval ka suri. Adamowicz oli tuntud liberaalsete vaadete poolest ja ta kritiseeris võimulolevat erakonda Õigus ja Õiglus. Ta juhtis Gdański kaks aastakümmet ning Õiguse ja Õigluse pearivaal Kodanikeplatvorm toetas tema tagasivalimist 2018. aasta kohalikel valimistel. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 02.05.2015)
Santiago

Santiago (Santiago de Chile) on Tšiili pealinn ja riigi suurim linn. Asub Mapocho jõe ääres. Halduslikult ei moodusta terviklikku üksust, vaid koosneb 37 omavalitsusest. Suurem osa neist asub Santiago provintsis, mõned ka Maipo, Cordillera ja Talagante provintsis. Santiagos on nelja liiniga metroo. Linnast kirdes asub Comodoro Arturo Merino Benítezi rahvusvaheline lennujaam. Estadio Monumental David Arellano Vitacura http://ine-chile.maps.arcgis.com/apps/Cascade/index.html?appid=cf0be9a196e24eaa9e6eafb970939f2a 2017. aasta Tšiili rahvaloendus  Santiago – pildid, videod ja helifailid Wikimedia Commonsis
Jolanta Kwaśniewska

Jolanta Maria Kwaśniewska (neiuna Jolanta Konty; sündinud 3. juunil 1955 Gdańskis) on Poola jurist. Tema abikaasa on endine Poola president Aleksander Kwaśniewski. 18. märtsil 2002 anti talle Maarjamaa Risti I klassi teenetemärk. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 02.05.2015)
Jolanta Szymanek-Deresz

Jolanta Dorota Szymanek-Deresz (12. juuli 1954 Przedbórz, Łódźi vojevoodkond – 10. aprill 2010 Smolensk) oli Poola poliitik, jurist. Ta oli Poola seimi V ja VI koosseisu liige. Ta on olnud Poola presidendi kantselei direktor. Ta hukkus 10. aprillil 2010 Smolenski lennuõnnetuses. 18. märtsil 2002 anti talle Valgetähe I klassi teenetemärk, tunnustades tema tööd Poola presidendi kantselei direktorina. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 02.05.2015)
Christian Pauls

Christian Pauls (sündinud 26. septembril 1944 Buckowis Brandenburgi liidumaal) on Saksamaa diplomaat. 7. novembril 2000 anti talle Maarjamaa Risti III klassi teenetemärk, tunnustades tema tööd Saksamaa välisministeeriumi allosakonna juhatajana. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 02.05.2015)
Edvīns Šnore

Edvīns Šnore (sündinud 21. märtsil 1974 Saulkrastis) on Läti filmirežissöör ja poliitik. 2008. aastal lavastas ta dokumentaalfilmi "Nõukogude lugu". 2008. aastal pälvis ta Kolme Tähe ordeni. 7. aprillil 2009 anti talle Maarjamaa Risti IV klassi teenetemärk, tunnustades tema tööd filmiloojana. 2014. aastal valiti ta seimi liikmeks. Ta kuulub ühendusse Rahvuslik Liit "Kõik Läti eest!" – "Isamaale ja Vabadusele/LNNK". Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 02.05.2015)
Pasqual Maragall i Mira

Pasqual Maragall i Mira (katalaani hääldus: [pəsˈkwaɫ məɾəˈɣaʎ]; sündinud 13. jaanuaril 1941 Barcelonas) oli 127. Generalitat de Catalunya president aastatel 2002–2006. Ta oli ka Barcelona linnapea 1982–1997. Sellesse perioodi jääb ka olümpiamängude edukas läbiviimine Barcelonas.
Heide Simonis

Heide Simonis (neiupõlvenimi Heide Steinhardt; 4. juuli 1943 Bonn – 12. juuli 2023 Kiel) oli Saksamaa poliitik. 1969. aastal astus ta Saksamaa Sotsiaaldemokraatlikku Parteisse. 1976–1988 oli ta Liidupäeva liige, sealhulgas 1986–1988 sotsiaaldemokraatliku fraktsiooni juhatuse liige. 1988–1993 oli ta Schleswig-Holsteini liidumaa rahandusminister. 19. maist 1993 kuni 27. aprillini 2005 oli Heide Simonis Schleswig-Holsteini liidumaa peaminister. Ta oli sealhulgas esimene naissoost liidumaa peaminister ja ainus 20. sajandil. Järgmiseks naissoost peaministriks sai 2009. aastal Christine Lieberknecht Tüüringis. 18. juunil 2006 anti talle Maarjamaa Risti II klassi teenetemärk, tunnustades tema tööd Läänemere maade koostöö ning Eesti-Saksamaa suhete edendajana. Heide Simonis fembio.org Heide Simonis Friedrich-Ebert-Stiftung. Archiv der sozialen Demokratie Germany. States after 1945 rulers.org Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 2.05.2015)
Ingrīda Latimira

Ingrīda Latimira (varem Ingrīda Ūdre; 14. november 1958 Riia – 13. juuli 2024) oli Läti poliitik. 1996. aastal sai ta Läti Ülikoolis majandusteaduse magistri kraadi. Ta oli aastatel 2002–2006 Läti seimi spiiker. 7. detsembril 2005 pälvis ta Maarjamaa Risti I klassi teenetemärgi, tunnustusena tema töö eest Läti parlamendi spiikrina. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 02.05.2015)
Imants Lieģis

Imants Viesturs Lieģis (sündinud 30. aprillil 1955 Meridenis Inglismaal) on Läti poliitik ja diplomaat. Ta on lõpetanud Newcastle'i ülikooli. Ta oli aastatel 2009–2010 Läti kaitseminister (Valdis Dombrovskise esimeses valitsuses). 7. aprillil 2009 anti talle Maarjamaa Risti I klassi teenetemärk, tunnustades tema tööd Läti kaitseministrina. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 02.05.2015)
Stanisław Wilk

Stanisław Wilk (sündinud 18. mail 1944 Straszowa Wolas Opoczno maakonnas Łódźi vojevoodkonnas) on Poola teoloog. Ta on olnud Lublini Katoliikliku Ülikooli rektor. 12. juunil 2007 anti talle Maarjamaa Risti III klassi teenetemärk, tunnustades tema tööd Eesti-Poola teadus- ja kultuurikontaktide edendajana ja teoloogina. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 02.05.2015)
Polemon christyi

Polemon christyi on Lamprophiidae sugukonna maoliik. Neid võib kohata roomamas Malawis, Ugandas, Kongo Demokraatlikus Vabariigis, Tansaanias, Sambias. Polemon christyi (BOULENGER, 1903), Roomajate andmebaasi veebiversioon (vaadatud 5.05.2015)(inglise keeles) Selles artiklis on kasutatud prantsuskeelset artiklit fr:Polemon christyi seisuga 5.05.2015.